**Csép Község Önkormányzata Képviselő-testületének …./2021.(…….) önkormányzati rendelet tervezetea Csép Község Önkormányzata Képviselő-testületének a településkép védelméről szóló**

**6/2019.(VI.27.) számú önkormányzati rendelete módosításáról**

Csép Község Önkormányzata Képviselő-testületének – a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti – hatáskörében eljáró Csép Község Önkormányzata Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendelettel kihirdetett veszélyhelyzetben, a településkép védelméről szóló 2016. évi LXXIV. törvény (a továbbiakban: Tvtv.) 12. § (2) bekezdésében és az épített környezet alakításáról és védelméről szóló 1997. évi LXXVIII. törvény (továbbiakban: Étv.) 57.§ (3) bekezdésében kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában meghatározott feladatkörében, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogi intézményeiről szóló a 314/2012 (XI. 8.) Korm. rendelet (továbbiakban: Eljr.) 43/A. § (6) bekezdésben biztosított véleményezési jogkörben eljáró állami főépítész hatáskörében eljáró Komárom-Esztergom Megyei Kormányhivatal, a Nemzeti Média- és Hírközlési Hatóság, a kulturális örökségvédelméért felelős miniszter, a Duna-IpolyNemzeti Park Igazgatóság, valamint a partnerségiegyeztetésszabályairólszóló4/2017.(V.30.) önkormányzati rendelet szerinti partnerek véleményének kikérésével a következőket rendeli el:

**1.§**

Csép Község Önkormányzata Képviselő-testülete a településkép védelméről szóló 6/2019. (VI.27.) önkormányzati rendelete (a továbbiakban:TKR)5. § (6) bekezdése c) pontja helyébe a következő rendelkezés lép:

„c) a Komárom-Esztergom Megyei Kormányhivatal Földügyihatóságát,”

**2.§**

A TKR 6.§-a helyébe a következő rendelkezés lép:

„6.§

(1) Azönkormányzat a helyi védett, vagy meghatározó karakterűterületen lévő, vagy egyedi helyi védelem alatt álló épületek, építmények, azok közvetlen környezete felújítása, helyreállítása, jókarbantartása érdekében végzett munkák megvalósulását településképi önkormányzati támogatással segítheti, melynek előirányzatát az éves költségvetésében rögzíti.

(2) A támogatást pályázat útján lehet igénybe venni. A támogatás iránti pályázatot a tervezett munkával érintett építmény vagy telek tulajdonosa nyújthatja be az Önkormányzathoz.

(3) A településképi önkormányzati támogatási pályázatot a költségvetési rendeletben rendelkezésre álló keret erejéig az Önkormányzat évi egy alkalommal hirdeti meg a helyben szokásos hirdetményi felületeken.

(4) Az éves keretből támogatható településképi beavatkozások körét, valamint a támogatás mértékét az Önkormányzat az éves költségvetési rendeletének elfogadásával egyidejűleg határozza meg.

(5)Az önkormányzat által támogathatótelepülésképi beavatkozások lehetnek:

a) A védett épület homlokzata, vagy az épület védett eleme karbantartása, helyreállítása, felújítása,

b) A védett utcakép érdekében történő homlokzati, vagy utcavonali kerítésen megvalósított beavatkozás,

c) Meghatározó karakterű területen az épület homlokzatán, utcavonali kerítésén végzett településképjavító beavatkozás.”

**3. §**

(1) A TKR 7. § (4) bekezdése helyébe a következő rendelkezés lép:

„(4) Az újonnan kialakított közterületi parkolókat csak szilárd (aszfalt, kő vagy beton) burkolattal lehet megépíteni.”

(2) ATKR 7.§ új (5) bekezdéssel egészül ki:

„(5) Utcai telekhatár felőli kerítés csak áttört kivitelben létesíthető, újítható fel és alakítható át.”

**4.§**

(1)A TKR 8.címe az alábbiak szerint módosul:

**„8. A felszíni energiaellátási, elektronikus hírközlési és egyéb sajátos építmények, műtárgyak elhelyezésének szabályai”**

(2)A TKR 8. § (2)-(6) bekezdései helyébe az alábbi (2)-(5) rendelkezések lépnek:

„(2) Helyi védelemmel érintett területen a villamos közép- és kisfeszültségű, valamint a közvilágítási hálózatot, távközlési és hírközlési hálózatot újonnan és rekonstrukciójakor földkábelen, vagy alépítménybe helyezve, föld alatt vezetve kell építeni.

(3)Településképi szempontból az új nagy-, közép- és kisfeszültségű, valamint közvilágítási, villamosenergia ellátási, távközlési és hírközlésihálózat építése vagy rekonstrukciója

a) burkolt utakkal feltárt területen, új beépítésre szánt területen és az utak szilárd burkolatának kiépítésekor földkábeles elhelyezéssel történhet;

b) burkolat nélküli utakkal feltárt területeken, valamint beépítésre nem szánt területeken a villamosenergia ellátás hálózatának föld feletti vezetése fennmaradhat;

c) meglévő hálózat esetén és indokolt esetben – az utca fásítása és utca-bútorozása lehetővé tételével – a villamos energia elosztási, a közvilágítási, a távközlési és hírközlési szabadvezetékek közös egyoldali oszlopsorra fektethetők, amelyre egyben a közvilágítást szolgáló lámpafejek is elhelyezhetők.

(4) A település hosszútávú arculatát meghatározó csapadékvíz és belvíz elvezetését szolgáló nyílt árokhálózat felülvizsgálatát követően az árok befedése szakaszosan kialakítható, amennyiben az érintett zöldfelület klimatikus szabályozófunkciója a beavatkozással nem sérül.

(5) Mikrohullámú összeköttetés biztosítására a szükséges magassági korlátozások betartandók.”

**5. §**

A TKR 9. § helyébe az alábbi rendelkezések lépnek:

„9.§

(1) Tárkány község területén a településkép védelméről szóló 2016.évi LXXIV. törvényben, a településképvédelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017.(IV.28.) Kormányrendeletben (továbbiakban: Rr.), valamint e rendeletben meghatározott feltételeknek megfelelő reklámhordozón, méretben és technológiával tehető közzé reklám, helyezhető el reklámhordozó, vagy létesíthető és tartható fent reklámhordozót tartó berendezés.

A fentiek szerinti reklám, reklámhordozó és reklámhordozót tartó berendezés csak a község településközponti területén, a Kossuth Lajos utcában a Római Katolikus templom és a Református templom közötti szakaszon helyezhető el a területi településképi védelem előírásainak figyelembe vételével.

(2) Tilos az épület homlokzatát árubemutatás céljából igénybe venni, vagy annak 4,0 m2-nél nagyobb felületét eltakarni. A homlokzat takarásának minősül a kinyitható ajtószárnyakon, ablakszárnyakon, azokra szerelt rácson történő árubemutatás, vagy reklámcélú igénybevétel is.”

**6. §**

(1) A TKR 10.§ (1) d) pontja helyébe a következő rendelkezés lép:

„d) vállalkozó tulajdonában álló épület utcai homlokzatán 1-1 db cégér,cégtábla, cégfelirat és címtábla helyezhető el.”

(2) A TKR 10.§ (4) bekezdése hatályát veszti.

**7.§**

A TKR 11. § (1) bekezdése helyébe a következő rendelkezés lép:

„(1) Az utcák fasorai telepítésénél, vagy azok pótlása esetén - a gyorsan öregedő, szemetelő vagy allergiakeltő pollenű, termésű fafajok (pl. nyárak) kivételével - a levegőszennyezést tűrő fajokat kell választani. A közterületeken és az épületek, építmények környezetében, ahol fásítás történik, kizárólag tájba illő, nem invázív, őshonos fák ültethetők az 1. függelékben ajánlott fajtákból választva.”

**8. §**

A TKR a következő 11/a.§-sal egészül ki:

„11/a. §

1) Belterületen, a mezőgazdasági rendeltetésű – korábban a termőföldről szóló 1994. évi LV. Törvény hatálybalépése előtt zártkertnek minősülő – földterületeken belül eső részen a legkisebb ültetési (telepítési) távolság az ingatlan határától:

1. gyümölcsfa-iskolai nevelés alatt álló növény, továbbá tőkeszőlő, köszméte, ribiszke- és málnabokor, egyéb bokor, és 1 méter magasságot el nem érő díszcserje, sövény esetén 0,8 méter
2. az a.) pontba nem tartozó gyümölcsbokor (mogyoró, stb,) esetén, valamint 1 méter magasságot elérő, de 2 méter magasságot el nem érő díszcserje, sövény esetén 2 méter:
3. magas művelésű szőlő esetén 1,5 méter
4. birs, naspolya, birsalanyra oltott körtefa, őszibarackfa esetén 2,5 méter
5. törpealanyra oltott almafa, továbbá meggy, szilva- és mandulafa esetén 3,5 méter
6. vadalanyra oltott alma, körte- és kajszifa esetén 4 méter
7. cseresznye, dió- és gesztenyefa esetén 5 méter
8. minden, a d.)-g.) pontokban fel nem sorolt gyümölcsfa esetén 5 méter
9. egyéb, gyümölcsfának nem minősülő (pl. ipari fa) esetében 8 méter

(2) Külterületnek a zártkerten kívül eső részén, amennyiben a szomszédos földterület szőlő, gyümölcsös, vagy zártkert

1. szőlőt és gyümölcsfát a 2. §-ban foglalt ültetési távolságok megtartásával,
2. egyéb bokrot vagy fát az alábbi ültetési távolságok megtartásával lehet ültetni:

ba.) 1 méternél magasabb nem növő bokor (élő sövény) esetén 0,8 méter;

bb.) 2 méternél magasabbra nem növő bokor (élő sövény) esetén 1,2 méter;

bc.) 2 méternél magasabbra növő bokor (élő sövény) esetén 2 méter;

bd.) bármilyen fa esetén 8 méter”

**9. §**

A TKR 12. §(2) bekezdés utolsó mondata helyébe a következő rendelkezések lépnek:

„Hagyományos építőanyagokat kell használni, a főrendeltetésű épületeket magastetős (35-45 tetőhajlásszög) kialakítással, a nyílászárókat és egyéb homlokzati elemeket a népi építészet formavilágának és arányainak követésével kell megválasztani és beépíteni.”

**10.§**

(1) A TKR 13. § (3) bekezdése helyébe a következő rendelkezés lép:

„(3) A nyílászárók szerkezeti átalakítása, vagy cseréje esetén csak a meglévővel azonos kiosztású, méretű, formájú, tagolású és színű nyílászárók elhelyezése megengedett.  Az utcai homlokzaton erkély nem építhető.”

**11. §**

A TKR 15.§ helyébe a következő rendelkezések lépnek:

„15.§

 (1) Az Önkormányzat, CsépKözség Településképi Arculati Kézikönyvében foglaltakkal összhangban, CsépKözség területén

1. falusi családiházas karakterű – a település lakóterületei,
2. településközponti karakterű – a Kossuth Lajos utca Római Katolikus és Református templom közötti szakasza
3. gazdasági karakterű – a település külterületi beépítésre szánt gazdasági területei,
4. mezőgazdasági karakterű területek – mezőgazdasági művelés alatti területek.

(2) Az (1) bekezdés a)-b) pontja szerintiterületeken kerti építmény, egyéb melléképítmény kezeletlen felületű fém és rikító színű műanyagszerkezet nem lehet.

(3) A meglévő-megmaradó épületek megjelenését, tetőformáját átalakításuk során hozzá kell igazítani a kialakult utcaképhez.”

**12. §**

A TKR 16. § (6) bekezdése helyébe a következő rendelkezés lép:

„(6) Trapézlemez burkolat és tető – a 15. § (1) bekezdés c) és d) pontjában szereplő területek kivételével nem létesíthető. A trapézlemez burkolat és tető kezeletlen felületű nem lehet.”

**13. §**

A TKR V. fejezet 17. címe és a 17. §-a helyébe a következő cím és rendelkezések kerülnek:

**„17. Településkép-védelmi tájékoztatás és szakmai konzultáció**

17.§

(1) Településkép-védelmi tájékoztatás és konzultáció bármikor, bármilyen építési munka tárgyában kérhető.

(2) Kötelező a településkép-védelmi tájékoztatás és konzultáció kezdeményezése a település teljes közigazgatási területén minden egyszerű bejelentés alá tartozó építési munka, bármely építési, átalakítási, felújítási munka megkezdése előtt, kivéve az építési engedélyezési eljárás alá és a településképi bejelentési eljárás alá tartozó eseteket.

(3) A közszolgálati táv- és hírközlési antennák telepítése előtt kötelező a településkép-védelmi tájékoztatás és szakmai konzultáció kezdeményezése.

(4) A nyomvonalas műszaki létesítmények, hálózatok építése és korszerűsítése tervezési fázisában kötelező a településkép-védelmi tájékoztatás és szakmai konzultáció kezdeményezése.

(5) A településkép-védelmi tájékoztatási és szakmai konzultációs feladatot a települési főépítész (továbbiakban: főépítész) látja el, akadályoztatása esetén a polgármester, vagy az általa kijelöltszemély végzi.

(6) A településkép-védelmi tájékoztatás és szakmai konzultációt a 3. melléklet szerinti kérelemmel és a hozzá csatolt vázlatterv szintű dokumentációval kell kezdeményezni. A konzultáció lefolytatásához szükséges építészeti-műszaki tervdokumentáció – az Eljr. 26/A § (3) bekezdésében foglaltakon túl – a bemutatást segítő – alábbi munkarészeket is tartalmazhatja:

a) fotódokumentáció a tervezési területről,

b) utcaképábrázolása, ha a tervezett építmény, beavatkozás az utcaképben megjelenik,

c) látványterv, vagy modellfotó

(7) A konzultációról készült, a kérelem benyújtásától számított 8 napon belül kibocsátott, emlékeztetőben rögzített állásfoglalás, javaslat, a településképi kötelezés és bírság megállapítása során is figyelembe vehető.”

**14. §**

A TKR 18.§-a helyébe a következő rendelkezések lépnek:

„18. §

(1) A polgármester a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI.8.) Kormányrendelet (Eljr.) 26.§ (2) bekezdésében foglalt esetekben településképi véleményt ad, mely véleményét a főépítész szakmaiálláspontjára alapozva adja ki.

(2) A polgármester a településképi vélemény kiadásához különösen az alábbi szempontokat vizsgálja:

a) a tervezett építmény telepítése, építési vonal, építési helyfigyelembe vétele,

b) a tervezett építmény tömegének, anyagának, színeinek környezetbe illeszkedése,

c)közterületi létesítés esetén a használt anyagok, műszaki megoldások környezetbe illeszkedése teljesül-e,

d) a tervezett növényzet-telepítés hatásai a meglévő és új építmény településképi megjelenésére.

(3) a településképi vélemény iránti kérelmet (papír alapon, vagy e-mail útján) a rendelet 4. melléklete szerinti kérelem kitöltésével és az ÉTDR felületen lehet benyújtani a polgármesterhez, az engedélyezésre benyújtandó, tárhelyre feltöltött építészeti-műszaki tervdokumentáció megosztásával.

(4) A kérelemhez legalább az Eljr. 26/A § (3) bekezdés szerinti dokumentációt kell csatolni.”

**15. §**

A TKR 19.§-a helyébe a következő rendelkezések lépnek:

„19. §

(1) A polgármester településképi bejelentési eljárást folytat le a helyi területi védelem alá tartozó területen, műemléki környezetben, valamint az egyedi védelem alatt álló építményre vonatkozóan, továbbá a 15. §-ban szereplő településképi szempontból meghatározó területeken és a hozzájuk kapcsolódó közterületeken, zöldterületeken a (2) bekezdésben felsorolt építési engedély nélkül végezhető építési tevékenységek esetén.”

(2) Településképi bejelentési eljárást kell lefolytatni.

a) az építésügyi és építésfelügyeleti hatósági eljárásokról és ellenőrzésekről, valamint az építésügyi hatósági szolgáltatásról szóló 312/2012.(XI.08.) Kormányrendelet 1. mellékletében felsorolt építési engedély nélkül végezhető építési tevékenységek közül: az 1., 2., 5.,7., 8., 9., 11., 13. és 23. pontokban foglalt tevékenységek;

b) közterület felőli kerítés építése, meglévő felújítása, helyreállítása, átalakítása, korszerűsítése esetében,

c) meglévő építmények rendeltetésének részleges, vagy teljes megváltoztatása és a meglévő építményben az önálló rendeltetési egységek számának megváltoztatása esetén, továbbá

d) a reklámok és reklámhordozók elhelyezésénél kormányrendeletben szabályozott esetekben.”

(3) A polgármester a kérelemről a településképi bejelentésről a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezésisajátos jogintézményekről szóló 314/2012.(XI.8.) Kormányrendelet (Eljr.) 26/c §-ában szabályozott eljárás keretében a tevékenység megtiltása, vagy feltétel előírása esetén hatósági határozattal dönt, egyetértése esetén az Átalános Közigazgatási Rendtartásról szóló 2016.évi CL. törvény (Ákr.) szerinti jogszerű hallgatással élhet.

(4) A polgármester önkormányzati hatósági határozata ellen a kézhezvételtől számított 15 napon belül Tárkány Község Önkormányzata Képviselő-testületéhez címzett fellebbezésnek van helye. A képviselő-testület döntését legfeljebb a fellebbezés benyújtását követő második rendes ülésén, 60 napon belül hozza meg.

(5) A településképi bejelentést írásban, a 4. melléklet szerinti kérelemmel kell a polgármesterhez benyújtani.

(6) A bejelentéshez legalább az Eljr. 26/B § (3) bekezdés szerinti dokumentációt kell csatolni.”

**16. §**

(1) A TKR 20. címe helyébe a következő cím lép:

„**20. Településkép-védelmi kötelezés és bírság”**

(2) A TKR 20.§ (3) bekezdése helyébe a következő rendelkezés lép:

„(3) A figyelmeztetés eredménytelensége esetén a polgármester a szabálytalan építmény, építményrész felújítására, átalakítására vagy elbontására önkormányzati hatósági jogkörében eljárva településképi kötelezést ad ki határidő megállapításával.”

(3) A TKR 20.§ új (3/a) bekezdéssel egészül ki:

„(3/a)Amennyiben a kötelezésnek a kötelezett nem tesz eleget a megadott határidőig és a jogsértő állapot továbbra is fennáll, a polgármester 1 000 000,- Ft-ig terjedő településkép-védelmi bírságot állapíthat meg és mindaddig ismételten kiszabhatja, amíg a szabálytalan állapot meg nem szűnik.”

(4) A TKR 20.§ (4) bekezdés a) pontja helyébe a következő rendelkezés lép:

„(4) A településkép-védelmi bírság mértéke

1. a településképi bejelentési kötelezettség elmulasztása esetén 100.000,- Ft”

**17. §**

A TKR 4.melléklete címe helyébe a következőcím lép :

„TELEPÜLÉSKÉPI VÉLEMÉNY / TELEPÜLÉSKÉPI BEJELENTÉSI ELJÁRÁS IRÁNTI KÉRELEM”

**18. §**

Ez a rendelet a kihirdetést követő 15.napon lép hatályba, hatályba lépését követő napon hatályát veszti.

|  |  |
| --- | --- |
| Széber Józsefpolgármester  | Dr.Szallerbeck Zsolt jegyző |

Kihirdetve: Csép, 2021. március ….

Dr.Szallerbeck Zsolt

jegyző